Jólasveinatvímenningur Briddsfélafs Borgarfjarðar var spilaður föstudagskvöldið 13. desember . Að vanda var spilað í Logalandi og til hátíðarbrigða var boðið upp á konfekt og smákökur . Dregið var í pör og svo hófust samningaumleitanir um hvernig " kerfið " ætti að vera . Þegar því var lokið hófst spilamennskan . Spilað var á sjö borðum og því voru spilaðar 13 umferðir til að allir gætu mætt öllum . Þegar upp var staðið kom í ljós að Baldur í Múlakoti og Guðmundur í Lambhaga höfðu unnið stórsigur , 67% . Næst komu Hallgrímur á Hólmi og Sigga í Miðgarði með 56,7% og jafnir í 3. - 4. voru Jói á Steinum og Svenni í Knapanum annars vegar og Guðmundur á Steinum og Guðmundur Arason hinsvegar , þeir hlutu allir 55,1% og gerðu jafntefli í innbyrðis viðureigninni . Lokakvöld í félagsstarfi BB fyrir jól verður í kvöld klukkan 20 í Logalandi .